जब आप गोल्‍ड ज्‍वेलरी बनवाते हैं तो उस पर किए गए काम के हिसाब से मेकिंग चार्ज लिया जाता है। ज्‍वेलरी में काम जितना बारीक होता है मेकिंग चार्ज ज्‍यादा रहता है। अक्‍सर देखा गया है कि छोटी सी ज्‍वेलरी पर भी कुछ ज्‍वेलर्स उतना ही चार्ज वसूलते हैं, जितना बड़ी व हैवी ज्‍वेलरी पर। फेस्टिवल्‍स के टाइम पर डिमांड ज्‍यादा रहती है, इसी का फायदा उठाते हुए ज्‍वैलर बहुत ज्‍यादा मेकिंग चार्ज वसूल लेते हैं। ज्‍यादातर कस्‍टमर के पास वक्‍त कम होता है और उन्‍हें ज्‍वैलरी चाहिए होती है, इसलिए वह बहुत ज्‍यादा बार्गेन किए बिना ज्‍वैलर द्वारा बताया मेकिंग चार्ज देने के लिए तैयार हो जाते हैं। लेकिन सही तो यह है कि ऐसा न करें। गोल्‍ड ज्‍वेलरी लेते वक्‍त मेकिंग चार्ज को लेकर आप जितनी बार्गेनिंग कर सकते हैं, करें।